Theodotos av Bysants

Theodotos av Bysants (også kjent som Theodotos Garveren, siste halvdel av 2. århundre), var en kristen teolog fra Bysants.

Han sluttet seg til monarkianismen, nærmere bestemt den såkalte «dynamiske monarkianismen» eller «adopsjonismen», som hevdet at Jesus Kristus var født som et vanlig menneske, og at han ble adoptert av Gud ved dåpen og først da fikk guddommelig kraft. 

Monarkianismen ble erklært som kjettersk av pave Viktor I, og Theodotos ble ekskommunisert av samme pave. Han fortsatte å drive en liten kirke i Byzants. Han fikk utnevnt en egen pave, Natalius. Natalius trakk seg etter kort tid, og etter å angivelig ha hatt visjoner hvor han ble fortalt at han skulle underkaste seg paven ba han om tilgivelse fra Zefyrinus og ble tatt inn i kirken igjen. Hva som skjedde med Theodotos i den forbindelse er uklart.

Personer i oldkirken
Teologer
Personer fra Istanbul